open-index/open-wikipedia-markdown huggingface dataset:
লুডভিগ বোলৎসমানের দর্শন

thumb|লুডভিগ বোলৎসমান
মূলধারার দর্শনে লুডভিগ বোলৎসমানের কোন যুগান্তকারী অবদান নেই, কারণ তিনি ছিলেন মূলত গাণিতিক পদার্থবিজ্ঞানী। কিন্তু দর্শন বিষয়ে তিনি বিস্তর পড়াশোনা করেছিলেন এবং একটি নিজস্ব দার্শনিক চিন্তাধারার জন্মও দিয়েছিলেন। দার্শনিক দিক দিয়ে তিনি ছিলেন পুরোদস্তুর বাস্তববাদী এবং বস্তুবাদী। অবশ্য বৈজ্ঞানিক পদ্ধতির মূলেই রয়েছে এই বাস্তববাদ। তার দার্শনিক চিন্তাধারা লিপিবদ্ধ আছে তার লেখা *জনগণের প্রতি* নামক বইটিতে। ১৯০৩ সালের দিকে ভিয়েনায় দার্শনিক হিসেবেও তিনি স্বীকৃত ছিলেন, যার প্রমাণ পাওয়া যায় আর্নস্ট মাখের অবসর গ্রহণের পর বিজ্ঞানের দর্শন বিষয়ক একটি পদে তাকে নিয়োগদান।

## বাস্তববাদ

## জ্ঞানতত্ত্ব
বোলৎসমানের মতে দর্শনের কেন্দ্রীয় বিষয় হচ্ছে অস্তিত্ব এবং জ্ঞানের মধ্যে সম্পর্কে, ইংরেজিতে এই সম্পর্ক বিষয়ক অধ্যয়নকে বলা হয় *নসিওলজি* (Gnoseology) বা *এপিস্টেমোলজি* (Epistemology), বাংলায় জ্ঞানতত্ত্ব। এ নিয়ে তিনি কতটা ভাবতেন তার প্রমাণ পাওয়া যায় তার ক্যালিফোর্নিয়া ভ্রমণ বিষয়ক রচনাটিতে। ইউনিভার্সিটি অফ ক্যালিফোর্নিয়া, বার্কলি ঘুরে এসে তিনি লিখেছিলেন, "বার্কলি একজন বিখ্যাত ব্রিটিশ দার্শনিকের নাম যিনি দর্শনের ইতিহাসে সবচেয়ে বড় নির্বুদ্ধিতার জন্ম দিয়েছিলেন বলা যায়, তিনি এমন একটি দার্শনিক আদর্শিকতার জন্ম দিয়েছিলেন যা বস্তু জগতের অস্তিত্বকেই অস্বীকার করে।"

## বৈজ্ঞানিক বিপ্লব
বোলৎসমান বৈজ্ঞানিক বিপ্লব বিষয়ে কথা বলেছিলেন। পরবর্তীতে মার্কিন পদার্থবিজ্ঞানী ও দার্শনিক টমাস কুন এই ধারণার সার্থক বিকাশ ঘটান যেজন্য তাকে *বৈজ্ঞানিক বিপ্লব* ধারণাটির জনক বলা হয়।

## তথ্যসূত্র


বিষয়শ্রেণী:লুডভিগ বোলৎসমান
বিষয়শ্রেণী:ব্যক্তি অনুযায়ী দর্শন
বিষয়শ্রেণী:বিজ্ঞানের দর্শন
নাগরী লিপি

[থাম্ব|260x260পিক্সেল|প্রথম শতাব্দীর ব্রাহ্মী লিপিতে (প্রথম তিন পংক্তি) এবং নবম শতাব্দীর নাগরী লিপিতে (শেষ পংক্তি) খোদাই করা পূর্ণাঙ্গ [শ্রাবস্তী বোধিসত্ত্ব মূর্তি।  ]]

**নাগরী লিপি** হলো দেবনাগরী, নন্দীনাগরী এবং অন্যান্য রূপের পূর্বপুরুষ, এবং এটি প্রথম প্রাকৃত ও সংস্কৃত লেখার জন্য ব্যবহৃত হয়েছিল। এই শব্দটি প্রায় দেবনাগরী লিপির সমার্থক হিসাবেও ব্যবহৃত হয়।    প্রথম সহস্রাব্দে এই লিপিটির প্রচলন শুরু হয়েছিল। 

নাগরী লিপির মূল প্রাচীন ব্রাহ্মী লিপি পরিবারে।  খ্রিস্টীয় ৭ম শতাব্দীর মধ্যে নাগরী লিপি নিয়মিত ব্যবহৃত হত এবং সাধারণ যুগের প্রথম সহস্রাব্দের শেষের দিকে এটি সম্পূর্ণরূপে দেবনাগরী এবং নন্দীনাগরী লিপিতে বিকশিত হয়।  

## ব্যুৎপত্তি
নাগরী হলো নগর () থেকে বৃদ্ধির উদ্ভব, যার অর্থ শহর।

## উৎপত্তি
প্রাচীন ভারতে নাগরী লিপি গুপ্ত লিপির মধ্য-পূর্ব রূপ হিসেবে আবির্ভূত হয়েছিল (যেখানে শারদা ছিল পশ্চিমা লিপি এবং সিদ্ধম ছিল সুদূর পূর্বের লিপি)। ফলস্বরূপ, এটি দেবনাগরী এবং নন্দীনাগরী এর মতো বেশ কয়েকটি লিপিতে বিভক্ত হয়েছিল। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (February 2022)">তথ্যসূত্র প্রয়োজন</span>]]* &#x5D;

## ভারতের বাইরে ব্যবহার
সপ্তম শতাব্দীতে তিব্বতি রাজা স্রোং-ব্ত্সন-স্গাম-পো সকল বিদেশী বই তিব্বতি ভাষায় লিপিবদ্ধ করার নির্দেশ দিয়েছিলেন এবং তার রাষ্ট্রদূত টোনমি সাম্বোতাকে বর্ণমালা এবং লেখার পদ্ধতি খোঁজার জন্য ভারতে প্রেরণ করেছিলেন, যিনি কাশ্মীর থেকে চব্বিশটি তিব্বতি ধ্বনির সাথে সামঞ্জস্যপূর্ণ একটি সংস্কৃত নাগরী লিপি এবং ছয়টি স্থানীয় ধ্বনির জন্য নতুন প্রতীক উদ্ভাবন করে ফিরে এসেছিলেন। 

১৯৭২ সালে মায়ানমারের রাখাইন রাজ্যের ম্রাউক-উ (ম্রোহাং)-এর জাদুঘরে নাগরী লিপির দুটি নমুনা সংরক্ষিত ছিল। প্রত্নতাত্ত্বিক অং থাও এই শিলালিপিগুলি বর্ণনা করেছেন, যা চন্দ্র রাজবংশের সাথে সম্পর্কিত, যা প্রথম প্রাচীন ভারতীয় শহর বৈশালী থেকে আগত: 

চিত্র:Copper_plates_NMND-1.JPG|alt=Coppern plates in Nāgarī script, 1035 CE| নাগরী লিপিতে লেখা তাম্রলিপি, ১০৩৫ খ্রিস্টাব্দ
চিত্র:Nagari_Script_01.jpg|alt=Nagari Script 01| নাগরী লিপি ০১
চিত্র:Nagari_Script_02.jpg|alt=Nagari Script 02| নাগরী লিপি ০২


## আরো দেখুন

* ব্রাহ্মী লিপি
* ব্রাহ্ম লিপি
* দেবনাগরী
* নন্দীনগরী
* সিলেটি নাগরী
* পূর্ব নাগরী
* লিপি

## তথ্যসূত্র

বিষয়শ্রেণী:ব্রাহ্মী লিপি
বিষয়শ্রেণী:অকার্যকর বহিঃসংযোগ সহ সমস্ত নিবন্ধ
বিষয়শ্রেণী:সরল আধ্ববসহ পাতা
আরেসিবো মানমন্দির

290px|থাম্ব|ডান|আরেসিবো মানমন্দিরের দূরবীক্ষণ যন্ত্র, পুয়ের্তো রিকো
**আরেসিবো মানমন্দির** (ইংরেজি ভাষায়: Arecibo Observatory) মার্কিন যুক্তরাষ্ট্রের অধীনস্থ ক্যারিবীয় দ্বীপ পুয়ের্তো রিকোর আরেসিবো শহরে অবস্থিত একটি বেতার দূরবীক্ষণ যন্ত্র। ৩০৫ মিটার ব্যাসের এই দূরবীক্ষণ যন্ত্রটি পৃথিবীর বৃহত্তম একক এন্টেনা। যুক্তরাষ্ট্রের ন্যাশনাল সায়েন্স ফাউন্ডেশনের (জাতীয় বিজ্ঞান সংস্থা) সহায়তায় ১৯৬০-এর দশক থেকে ২০১১ সাল পর্যন্ত মার্কিন যুক্তরাষ্ট্রের কর্নেল ইউনিভার্সিটি এই মানমন্দিরটি পরিচালনা করে। এর অন্য নাম *ন্যাশনাল অ্যাস্ট্রোনমি অ্যান্ড আয়োনস্ফেয়ার সেন্টার* বা *NAIC*, অর্থাৎ "জাতীয় জ্যোতির্বিজ্ঞান ও আয়নমণ্ডল গবেষণাকেন্দ্র"। অবশ্য NAIC একটি সংস্থার নাম যারা মানমন্দির এবং এর সাথে সংশ্লিষ্ট কর্নেল ইউনিভার্সিটির সবগুলো দপ্তর পরিচালনার দায়িত্ব পালন করত।

এই দূরবীক্ষণ যন্ত্রের সাহায্যে বিজ্ঞানের তিনটি গুরুত্বপূর্ণ শাখায় গবেষণা পরিচালিত হয়: বেতার জ্যোতির্বিজ্ঞান, আবহবিজ্ঞান এবং সৌর পদার্থবিজ্ঞান। সৌর জগতের বস্তুগুলোকে রেডারের সাহায্যে পর্যবেক্ষণ করতে এটি ব্যবহার করা হয়। যেসব বিজ্ঞানী এই দূরবীক্ষণ যন্ত্র ব্যবহার করতে চান তাদেরকে প্রথমে প্রস্তাব পেশ করতে হয়, সেই প্রস্তাব একটি স্বাধীন বোর্ডের বিচারে উপযুক্ত বিবেচিত হলে তিনি অনুমতি পান।

অন্যদিকে বেশ কিছু চলচ্চিত্র ও টেলিভিশন প্রযোজনার দৃশ্যায়নে এই দূরবীক্ষণ যন্ত্রটি ব্যবহার করা হয়েছে। যেমন জেমস বন্ডের একটি চলচ্চিত্রের শেষ অ্যাকশন দৃশ্য গৃহীত হয় এখানে। ১৯৯৯ সাল থেকে সেটি প্রকল্পে যোগ দেয়ার কারণে দূরবীক্ষণ যন্ত্রটির বিশ্বব্যাপী পরিচিতি আরও বৃদ্ধি পেয়েছে।

## আরও দেখুন
* আতাকামা লার্জ মিলিমিটার অ্যারে

## বহিঃসংযোগ
* আরেসিবো মানমন্দির
* আরেসিবো সায়েন্স অ্যাডভোকেসি পার্টনারশিপ
* এঞ্জেল রামোস ফাউন্ডেশন ভিজিটর সেন্টার
* সেটি@হোম

বিষয়শ্রেণী:মার্কিন যুক্তরাষ্ট্রের জ্যোতির্বিজ্ঞান মানমন্দির
বিষয়শ্রেণী:রেডিও দুরবিন
বিষয়শ্রেণী:সেটি
বিষয়শ্রেণী:বেতার দূরবীক্ষণ যন্ত্র
বিষয়শ্রেণী:বহির্জাগতিক বুদ্ধিমত্তার অনুসন্ধান
শীতল বায়ুরেখা

thumb|250px|right|যুক্তরাষ্ট্রের জাতীয় আবহাওয়া সার্ভিসের মানচিত্রে একটি শীতল বায়ুরেখা, ৩ এপ্রিল, ২০১১। সরু নীল রেখাটি হচ্ছে শীতল বায়ুরেখা। রেখার পেছনে গুরুতর ঝড় সৃষ্টি হতে দেখা যাচ্ছে যা ডানে নিচ কোণার দিকে প্রবাহিত হবে।
**শীতল বায়ুরেখা** (ইংরেজি ভাষায়: Cold front) আবহাওয়া বিজ্ঞান সহ বিজ্ঞানের বেশ কিছু শাখার একটি গুরুত্বপূর্ণ ধারণা। একটি অপেক্ষাকৃত শীতল এবং অগ্রসরমান বায়ুর অগ্রভাগের সীমারেখাকেই শীতল বায়ুরেখা বলা হয়। এই রেখার পূর্বে অবস্থিত অগ্রসরমান বায়ুর ঘনত্ব বেশি হওয়া সত্ত্বেও তাপমাত্রা কম হয়, কিন্তু রেখাটির পরে অবস্থিত বায়ুর ঘনত্ব কম ও তাপমাত্রা বেশি হয় যা অভিঘাত তরঙ্গের বিপরীত।

বহিঃছায়াপথীয় জ্যোতির্বিজ্ঞান বিশেষ করে ছায়াপথ স্তবক গবেষণায়ও ধারণাটি উপযোগী। অনেক ছায়াপথ স্তবকে এমন গ্যাসীয় অঞ্চল পাওয়া গেছে যা সামনের দিকে এগোতে গিয়ে শীতল বায়ুরেখা তৈরি করছে। এমন শীতল বায়ুরেখার প্রথম অস্তিত্ব পাওয়া গিয়েছিল এবেল ২১৪২ নামক একটি সংঘর্ষরত ছায়াপথ স্তবকে।

## তথ্যসূত্র


## বহিঃসংযোগ
* [Cold Front](http://ww2010.atmos.uiuc.edu/(Gl)/guides/mtr/af/frnts/cfrnt/def.rxml)
* Weather Fronts
* [Fronts: the boundaries between air masses](http://ww2010.atmos.uiuc.edu/(Gh)/guides/mtr/af/frnts/home.rxml)

বিষয়শ্রেণী:আবহাওয়া রেখা
বিষয়শ্রেণী:ছায়াপথ স্তবক
বিষয়শ্রেণী:ঠাণ্ডা
মাইউমি ঈদুকা

একজন জাপানী সাবেক সেইয়ু (অ্যানিমে অভিনেত্রী) ও কণ্ঠশিল্পী।

## অ্যানিমে
* পোকিমন (মিস্তি)
* এস্কাফ্লোন (সরা, য়ুকারি উছিদা)
* কানোন (মাকত সাওয়াতারি)
* Magic User's Club (নানাকা নাকাতমি)
* প্রেটি কিউর (য়ুকা অদাজিমা)

## ডিস্কোগ্রাফি
১৪ টি স্টুডিও অ্যালবামঃ 
# কাতাঅমই, ১৯৯৭
# মিন্ত তু কুছিবুএ, ১৯৯৮
# স লাভিং, ১৯৯৯
# আএরিস, ২০০০
# হিমাওয়ারি, ২০০১
# নিজি ন সাকু বাশ, ২০০২
# স্মাইল×স্মাইল, ২০০৩
# ∞ইনফিনিতি∞, ২০০৪
# মাইন, ২০০৫
# তেন লাভ, ২০০৬
# ক্রিস্তাল দেইয, ২০০৭
# স্তরিইয, ২০০৮
# ফাইত!!, ২০০৯
# কিমি এ..., ২০০৯

## বহিঃসংযোগ
* বেরর্য স্মাইল 
* মাছান বিয়রি  

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি গায়িকা
বিষয়শ্রেণী:জাপানি শিশু অভিনেত্রী
বিষয়শ্রেণী:জাপানি কন্ঠাভিনেত্রী
বিষয়শ্রেণী:টোকিওর সঙ্গীতশিল্পী
বিষয়শ্রেণী:২১শ শতাব্দীর জাপানি গায়িকা
টুল (ব্যান্ড)

**টুল** একটি মার্কিন রক ব্যান্ড। ১৯৯০ সালে ক্যালিফোর্নিয়ার লস অ্যাঞ্জেলেস শহরে ব্যান্ডটি গঠিত হয়। এর বর্তমান সদস্যরা হলেন মেইনার্ড জেমস কিনান (কণ্ঠ), অ্যাডাম জোন্স (গিটার), ড্যানি ক্যারি (ড্রামস) ও জাস্টিন চ্যান্সেলর (বেইজ)। টুল এ পর্যন্ত তিনটি গ্র্যামি এ্যাওয়ার্ড জিতেছে।

প্রথম অ্যালবাম আন্ডারটোতে (১৯৯৩) হেভি মেটাল ঘরানার গান করলেও পরবর্তীকালে ব্যান্ডটি অল্টারনেটিভ মেটাল, প্রোগ্রেসিভ রক ও আর্ট রকের দিকে ঝোঁকে। তাদের গত অ্যালবাম '১০,০০০ ডেইজ' (২০০৬) সমালোচকদের দ্বারা প্রশংসিত হয়েছে।

## অ্যালবামসমূহ
* আন্ডারটো (১৯৯৩)
* অ্যানিমা (১৯৯৬)
* ল্যাটেরালাস (২০০১)
* ১০,০০০ ডেইজ (২০০৬)

## তথ্যসূত্র

## বহিঃসংযোগ
* 
* Art website

বিষয়শ্রেণী:মার্কিন সঙ্গীত দল
বিষয়শ্রেণী:আর্ট রক সঙ্গীত দল
বিষয়শ্রেণী:লস অ্যাঞ্জেলেসের সঙ্গীত দল
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:সাঙ্গীতিক কুয়োটেট
ভাস্করবর্মন

থাম্ব|ভাস্কর বর্মণের নিদনপুর তাম্রশাসন
**ভাস্করবর্মন** প্রাচীন কামরুপ রাজ্যের একজন শাসক এবং কামরুপের বর্মণ রাজবংশের স্থপতি। যিনি বঙ্গের গৌড় রাজ্যসহ আরও অনেক ক্ষুদ্র ক্ষুদ্র রাজ্যকে নিজ শাসনের অন্তর্ভুক্ত করে খ্রিস্টীয় সপ্তম শতাব্দির একজন শক্তিশালী নৃপতি হিসেবে আবির্ভুত হয়েছিলেন। ভাস্করবর্ম ছিলেন বৌদ্ধ ধর্মাবলম্বী। তারই আমন্ত্রণে চৈনিক পরিব্রাজক হিউয়েন সাং ভারত ভ্রমণে এসেছিলেন।

## ভাস্করবর্মণের রাজ্য বিবরণ
ভাস্করবর্মণ ৬০০–৬৫০ খ্রিষ্টাব্দে কামরুপ রাজ্যের শাসক ছিলেন। যাঁর শাসনকালে চীনা পরিব্রাজক হিউয়েন সাং কামরূপ রাজ্য ভ্রমণে আসেন। প্রকৃত রাজধানী ছিল প্রাগজ্যোতিষপুরে যা বর্তমান গোহাটির আশেপাশের জাতীয় এবং দিসপুর এলাকার অধীন।

## ভাস্করবর্মণ পরিচিতি

## ভাস্করবর্মণের পুরাকৃতি

## তথ্যসূত্র

বিষয়শ্রেণী:কামারূপ রাজ্য
বিষয়শ্রেণী:শাসক
বিষয়শ্রেণী:বঙ্গের প্রাচীন রাজ্য
বিষয়শ্রেণী:সিলেট বিভাগ
বিষয়শ্রেণী:বর্মণ রাজবংশ
বিষয়শ্রেণী:হিন্দু রাজশাসক
বিষয়শ্রেণী:৬০০-এ জন্ম
বিষয়শ্রেণী:৬৫০-এ মৃত্যু
বিষয়শ্রেণী:৭ম শতাব্দীর ভারতীয় রাজশাসক
ভগদত্ত

**ভগদত্ত** ছিলেন পৌরাণিক কামরূপ রাজ্যের অধিপতি। তিনি ছিলেন একজন মহারাজ ও একজন মহাবীর। মহাভারতের হস্তিনাপুর রাজ্যের সাথে তার আত্মীয়তা ছিল। তিনি ছিলেন কৌরব যুবরাজ *দুর্যোধনের এবং* পাঞ্চাল যুবরাজ *ধৃষ্টদ্যুম্নের* শ্বশুর। তার সময়কালে, বাংলাদেশের বিভিন্ন অঞ্চল কামরূপ রাজ্যের অন্তর্ভুক্ত ছিল। সিলেট বিভাগের লাউড় পরগণাধীন লাউড় নামক পাহাড়ে তার উপরাজধানি থাকার উল্লেখ্য শ্রীহট্টের ইতিবৃত্তসহ বিভিন্ন ইতিহাস গ্রন্থে পাওয়া যায়।

## রাজা ভগদত্তের শাসনামল
মহাভারত সময়কালে যখন দেব-বর্মণ বংশের ত্রান্তিক রাজা নরকাসুর কামরূপ রাজ্যের সিংহাসনে অধিষ্ঠিত ছিলেন, ঐ সময় প্রাচীন গুজরাতে শ্রীকৃষ্ণ দ্বারকা নামে রাজ্য প্রতিষ্ঠিত করেন। তৎকালে কামরূপ রাজা নরকাসুরের মানবতা বিরোধী বিভিন্ন কার্যকলাপে শ্রীকৃষ্ণ অতিষ্ঠ হয়ে নরকাসুরকে হত্যা করেন এবং কামরূপের যুবরাজ ভগদত্তকে সিংহাসনে প্রতিষ্ঠিত করেন। রাজা ভগদত্তের শাসনামলে সিলেট বিভাগের হবিগঞ্জ ও সুনামগঞ্জ জেলাধীন লাউড় পর্বতে তার একটি শাখা রাজধানী ছিল। যার ভগ্নাবশেষ আজও অত্র অঞ্চলে বিদ্যমান। রাজা ভগদত্ত ব্রাহ্মণ ভক্ত ছিলেন। তিনি প্রজারঞ্জক ও ন্যায়পরায়ণ রাজা হিসেবে আখ্যাত। তার শাসনামলে কামরূপ রাজ্যের লাউড়াংশের অনেক উন্নয়নের কথা শোনা যায়। দৈবশক্তির রথ ছিলো তার রাজ্য ভ্রমণের প্রধান বাহন। তিনি দিনারপুর থেকে লাউড়, সেখান থেকে গৌড় পর্যন্ত খেয়া নায়েও চলা-ফেরা করতেন। কারণ তার সময়ে প্রাচীন শ্রীহট্টের এই অঞ্চলগুলোর নিম্নাংশ বেশীরভাগ সাগর গর্ভে নিমজ্জিত ছিল। মহাভারত সময়ে কুরুক্ষেত্রে ১২ দিন যুদ্ধ করার পর অর্জুন কর্তৃক নিহত হন।

## রাজা ভগদত্তের রাজ্য বিবরণ
গুজরাত অঞ্চলে যখন শ্রীকৃষ্ণ দ্বারকা নামে রাজ্য প্রতিষ্ঠিত করেন। ঠিক ঐ সময় কামরূপের রাজা নরকাসুর ধর্মদ্রোহী হয়ে ভৌতিক শক্তি বলে নারী হরণ সহ ভারতের বিভিন্ন রাজ্যে মানবতা বিরোধী কার্যকলাপ চালিয়ে মানব সমাজে অশান্তি ছড়িয়ে দেয়।

## মহাভারতের সমরে রাজা ভগদত্ত
মহাভারতের যুদ্ধে মহারাজ ভগদত্ত হস্তিনাপুরের সঙ্গে সম্পর্কের ঘনিষ্ঠতার কারণে অধার্মিক দুর্যোধনের পক্ষ থেকে অস্ত্র ধারণ করতে বাধ্য হন। যুদ্ধে দ্বাদশ দিনে গাণ্ডীবধারী অর্জুনের হাতে তার মৃত্যু হয়।

## তথ্যসূত্র


বিষয়শ্রেণী:কামারুপ রাজ্য
বিষয়শ্রেণী:সিলেট বিভাগের ব্যক্তি
বিষয়শ্রেণী:সিলেটের ইতিহাস
বিষয়শ্রেণী:মহাভারতের চরিত্র
স্টারউড হোটেলস এন্ড রিসোর্টস ওয়ার্ল্ডওয়াইড

**স্টারউড হোটেলস এন্ড রিসোর্টস ওয়ার্ল্ডওয়াইড ইনকর্পোরেটেড** একটি বৃহৎ হোটেল মালিকানা ও ব্যবস্থাপনা কোম্পানি। এর সদর দপ্তর হোয়াইট প্লেইন্স, নিউ ইয়র্ক-এ অবস্থিত। এটি বিশ্বের অন্যতম বৃহৎ হোটেল কোম্পানি। নয়টি ব্র্যান্ডের অধীনে এটি বিশ্বব্যাপী বিভিন্ন হোটেল, রিসোর্ট, স্পা ইত্যাদি পরিচালনা করে থাকে। ২০০৯ এর ৩১ ডিসেম্বর নাগাদ, স্টারউড হোটেল এন্ড রিসোর্ট ৯৯২টি হোটেল পরিচালনা করে এবং প্রায় ১৪৫,০০০ জন মানুষকে নিয়োগ দিয়েছে, যার মধ্যে ৩৪% যক্তরাষ্ট্রে নিযুক্ত।

## ইতিহাস
স্টারউড হোটেলস এন্ড রিসোর্টস মূলত স্টারউড ক্যাপিটাল নামক একটি রিয়েল এস্টেট ফার্ম কর্তৃক গঠিত হয়। এর উদ্দেশ্য ছিল সেসময়ের সুদ বিরতির সুযোগ নেওয়া। প্রতিষ্ঠাকালীন সময়ে কোম্পানিটির নাম ছিল স্টারউড লজিং। এটি তখন উত্তর আমেরিকায় বেশ কয়েকটি হোটেলের মালিকানা লাভ করে। তবে প্রত্যেকটিই ছিল ভিন্ন ব্র্যান্ডের অধীনে। ১৯৯৪ সালে জাপানের আওকি কর্পোরেশন থেকে স্টারউড লজিং ওয়েস্টিন হোটেল ব্র্যান্ডটি কিনে নেয়। ১৯৯৮ সালে আইটিটি শেরাটন থেকে এটি শেরাটন, ফোর পয়েন্টস বাই শেরাটন ব্র্যান্ড ক্রয় করে।

## তথ্যসূত্র

## বহিঃসংযোগ

* স্টারউড হোটেলস এন্ড রিসোর্টস ওয়ার্ল্ডওয়াইড - প্রাতিষ্ঠানিক ওয়েবসাইট

বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:মার্কিন যুক্তরাষ্ট্রের ব্যবসা প্রতিষ্ঠান
বিষয়শ্রেণী:২০১৬-এর অধিগ্রহণ ও একত্রীকরণ
অ্যানড্রোমিডা (পুরাণ)

[থাম্ব|ডান|200px|[পল গুস্তাভ দোরে এর দ্বারা অঙ্কিত ছবি অ্যানড্রোমিডা (১৮৬৯)]]
**অ্যানড্রোমিডা** (লাতিন ভাষায়: Ἀνδρομέδη) গ্রিক পুরাণের এক রাজকন্যা যে, তার মায়ের দাম্ভিকের জন্য ঈশ্বরের শাস্তি হিসেবে তাকে একটি শিলাতে চেইন দিয়ে বেধে রাখা হয়েছিল সাগরের দানবকে উৎসর্গের জন্য। পের্সেউস (পরে তার স্বামী হয়), তাকে সেখান থেকে উদ্ধার করে।

প্রাচীনকাল থেকেই বিষয়টি চারুকলার মধ্যমে জনপ্রিয় হয়ে উঠে ছিল। খ্রিষ্টান যুগে বিষয়টি সেন্ট জর্জ এবং ড্রাগণ এর উপকথা কাহিনীতে রূপান্তর করা হয়েছিল, কিন্তু পুনর্জাগরণের সময় কৌতূহলের কারণে কাহিনীর আসল ঘটনাটির পুনর্জাগরণ হয়।

## পুরাণ
গ্রিক পুরাণে, অ্যানড্রোমিডা হল ইথিওপিয়া রাজ্যের রাজা শেফিউস এবং রানী কাশ্যপেয় এর কন্যা।

তার মা কাশ্যপেযয়ার দাম্ভিক দেখিয়ে ছিল যে, সে নেরিডদের চেয়ে আরও বেশি সুন্দরী। সাগরের দেবতা নেরেউস এর ন্যমফের-কন্যাদেরকে প্রায়ই পসেইডন এর সাথে দেখা যেত। রানীর অহংকারের শাস্তির জন্য, পসেইডন, জিউস এর ভাই এবং সাগরের দেবতা, একটি সাগরের দানব (কেতো) -কে পাঠায় ইথিওপিয়ার উপকূলে দাম্ভিক রানীসহ রাজ্য ধ্বংস করার জন্য। আশাহত রাজা অ্যাপোলোর ওরাকল এর সাথে পরামর্শ করে এবং সে পরামর্শ দিল যে, তার কুমারী মেয়ে অ্যানড্রোমিডাকে দানবকে উৎসর্গ করার জন্য। তাই অ্যানড্রোমিডাকে সাগরের পাড়ে একটি শিলাতে চেইন দিয়ে বেধে রেখে আসা হয়।

## গ্যালারি

File:Perseo y Andrómeda, por Tiziano.jpg|Titian, Wallace Collection
File:Persus and Andromeda by Joachim Wtewael.jpg|Joachim Wtewael, Louvre
File:Rembrandt Harmensz. van Rijn 011.jpg|*[[Andromeda Chained to the Rocks (Rembrandt)|Andromeda Chained to the Rocks]]*, Rembrandt (1630)
Image:Mignard-Andromeda and Perseus.jpg|Andromeda's parents thank Perseus for freeing her; *La Délivrance d'Andromède* (1679) Pierre Mignard
Image:1840_Chasseriau_Theodore_-_Andromeda_Chained_to_the_Rock_by_the_Nereids.jpg|*Andromeda Chained to the Rock by the Nereids* (1840) by Théodore Chassériau
File:1869 Edward Poynter - Andromeda.jpg|অ্যানড্রোমিডা (১৮৬৯) Edward Poynter
File:1892 Andromeda by Mmslle M Arosa.jpg|অ্যানড্রোমিডা (১৮৯২) by M Arosa
Image:Andromedasculpt metmuseum.jpg|A sculpture of Andromeda by Domenico Guidi.
File:Delacroix_Andromeda.jpg|ওজেন দ্যলাক্রোয়া দ্বারা অঙ্কিত ছবি
File:Edward Burne-Jones - Perseus.jpeg|Painting by Edward Burne-Jones.


## তথ্যসূত্র

* অ্যাপোলোডোরউস, *[[Bibliotheke]]* II, iv, ৩-৫।

বিষয়শ্রেণী:গ্রিক পুরাণ
বিষয়শ্রেণী:প্রেমের গল্প
বিষয়শ্রেণী:মূর্তিবিদ্যা
সিস্টেম সফটওয়্যার

থাম্ব|উইন্ডোজ ১০  সিস্টেম সফ্টওয়্যার একটি উদাহরণ
**সিস্টেম সফটওয়্যার** একটি কম্পিউটার সফটওয়্যার যেটার নকশা করা হয়েছে, কম্পিউটারের হার্ডওয়্যার কে পরিচালনা করার জন্য এবং এপ্লিকেশন সফটওয়্যারগুলোকে কাজ করার উপযোগী পরিবেশ প্রদানের জন্য।

সাধারণ সিস্টেম সফটওয়্যারের প্রকারগুলো হল:
* কম্পিউটারের বাইওস (BIOS) এবং ডিভাইস ফার্মওয়্যার ( firmware) যেটা হার্ডওয়্যার (আগে থেকে অর্ন্তভুক্ত বা পরে লাগানো) পরিচালনার এবং নিয়ন্ত্রণের সাধারণ কাজ করে থাকে।
* অপারেটিং সিস্টেম যা কম্পিউটারের সকল অংশকে একত্রে কাজ করায়। যেমন ডেটা আদান প্রদান, আউটপুট তৈরী এবং প্রদর্শন। এটা উচ্চ-স্তরের সিস্টেম সফটওয়্যার চালানোর এবং এপ্লিকেশন সফটওয়্যার চালানোর একটি প্লাটফর্ম ও বটে।
* ইউটিলিটি সফটওয়্যার এটা কোন কিছু বিশ্লেষণ, বাছাই বা পছন্দ নির্ধারণ, তরান্বিতকরণ এবং কিছু কিছু ক্ষেত্রে নিয়ন্ত্রণ করার ক্ষমতা দেয়।

কিছু কিছু প্রকাশনায়, সিস্টেম সফটওয়্যারের ব্যাখ্যায় সফটওয়্যার উন্নয়নের টুলস যেমন কম্পাইলার, লিঙ্কার অথবা ডিভাগার ইত্যাদিকেও এর আওতায় ফেলা হয়েছে।

সিস্টেম সফটওয়্যারের বিপরীতে, এপ্লিকেশন সফটওয়্যার বলতে বুঝায় যে সফটওয়্যার দ্বারা ব্যবহারকারী লেখা লিখতে পারে, গেমস খেলতে পারে, গান শুনতে পারে অথবা ইন্টারনেট ব্যবহার করতে পারে।

## সিস্টেম সফটওয়্যারের প্রকারভেদ
সিস্টেম সফটওয়্যার অপারেটিং সিস্টেম এবং কম্পিউটার সিস্টেম ব্যবহার করার সুযোগ দেয়। এটাতে আছে ডাইগনস্টিক টুলস, কম্পাইলার, সার্ভার, ইউটিলিটি, ভাষা পরিবর্তনের সুযোগ, ডেটা আদান প্রদানের সুযোগ, ডেটাবেস সিস্টেম এবং আরো অনেক কিছু। সিস্টেম সফটওয়্যারের উদ্দেশ্য হল, এপ্লিকেশনগুলোকে পৃথক করা প্রোগ্রামারদের জন্য যাতে জটিলতা এবং বিশেষ ব্যবহার এড়িয়ে চলা যায়।

বিশেষ ধরনের সিস্টেম সফটওয়্যারের মধ্যে আছে:
* লোডার
* লিঙ্কার
* ইউটিলিটি
* গ্রাফিক ইউজার ইন্টাফেস বা জিইউআই
* শেল
* বাইওস
* হাইপারভিসরস
* বুট লোডারস
* ডেটাবেজ ব্যবস্থাপনা (এসকিউএল, নোএসকিউএল)

যদি সিস্টেম সফটওয়্যারকে স্থায়ী স্মৃতিতে জমা রাখা হয় একে ফার্মওয়্যার বলে যেমন, আইসি। ফার্মওয়্যার হার্ডওয়্যার এবং সফটওয়্যারের মধ্যে যোগাযোগের একটি গুরুত্বপূর্ণ মাধ্যম হিসেবে কাজ করে। এটি প্রায়শই সরাসরি ডিভাইসের কার্যকারিতা নিয়ন্ত্রণ করে এবং আপডেটের মাধ্যমে উন্নত করা যায়।

## তথ্যসূত্র

## বহিঃসংযোগ

বিষয়শ্রেণী:সফটওয়্যার
বিষয়শ্রেণী:সিস্টেম সফটওয়্যার
প্রোগ্রামিং সফটওয়্যার

থাম্ব|প্রোগ্রাম
**প্রোগ্রামিং সফটওয়্যার** হল এক ধরনের কম্পিউটার প্রোগ্রাম অথবা অ্যাপলিকেশন যা সফটওয়্যার উন্নয়নকারীগণ ব্যবহার করে থাকেন কোনো সফটওয়্যার তৈরি, ডিবাগ, নিয়ন্ত্রণ, রক্ষণাবেক্ষণ অথবা অন্য প্রোগ্রাম বা অ্যাপলিকেশনগুলোকে সহযোগিতা করতে। সাধারণ অর্থে এটি বোঝায় সাধারণ প্রোগ্রাম যা একত্র করা হয়েছে প্রদত্ত একটি নির্দিষ্ট কাজ সম্পাদনার জন্য, যেমনটা একজন ব্যক্তি একটি যন্ত্র দিয়ে একাধিক যন্ত্রাংশ ঠিক করতে পারে।

## ইতিহাস
প্রোগ্রামিং সফটওয়্যারের ইতিহাস শুরু হয়েছিল প্রথম কম্পিউটার দ্বারা যা ছিল ১৯৫০-এর দশকের। এটি ব্যবহার করত লিঙ্কার, লোডার এবং নিয়ন্ত্রণ প্রোগ্রামগুলো। এটি জনপ্রিয় হয় ইউনিক্স-এর মাধ্যমে ১৯৭০-এর দশকে যেখানে গ্রিপ, এডব্লউকে, এবং মেক ব্যবহার করা হত। সফটওয়্যার টুল বা প্রোগ্রাম টার্মটি আসে ব্রায়ান কার্নিগান এবং পি. জে. প্লাজার-এর বই থেকে। এগুলো ছিল সত্যিকার অর্থে সাধারণ এবং ঝামেলাহীন। কিছু কিছু রক্ষণাবেক্ষণ করার সাথে সাথে এগুলো আবার একই সঙ্গে শক্তিশালী উন্নয়নকাজে ব্যবহার করা হত।

প্রোগ্রামিং টুল্‌স এবং এপ্লিকেশনের মধ্যে পার্থক্য অস্পষ্ট।

## শ্রেণী
### অটোমেশন নির্মাণ
প্রকারভেদ :
# মেকফাইল নির্ভর 
# মেকফাইল অনির্ভর - অ্যাপাচি এন্ট , অ্যাপাচি বিল্ডার , অ্যাপাচি মাভেন , গ্র্যাডল , মাইক্রোসফট বিল্ড ইঞ্জিন 
# নির্মাণ স্ক্রিপ্টের মাধ্যমে 
# ধারাবাহিক সংযুক্তি - জেঙ্কিন্স , টিম ফাউন্ডেশন সার্ভার 
# কনফিগারেশন ব্যবস্থাপনা
# মেটা-নির্মাণ

## তথ্যসূত্র
Software

## আরো দেখুন
* সফটওয়্যার প্রকৌশল 
* কম্পিউটার বিজ্ঞান

বিষয়শ্রেণী:কম্পিউটার প্রোগ্রামিং সরঞ্জাম
ছায়াপথ স্তবকের তালিকা

সকল ছায়াপথ স্তবকের তালিকা নেই এখানে। গুরুত্বপূর্ণ কিছু স্তবকের নাম, বৈশিষ্ট্য, দূরত্ব, ছায়াপথ সংখ্যা, ব্যাসার্ধ্য ইত্যাদি তথ্য এখানে সন্নিবেশিত আছে।

## এবেল স্তবক
এবেল তালিকার অন্তর্ভুক্ত ছায়াপথ স্তবকসমূহ।

## নামাঙ্কিত ছায়াপথ স্তবকসমূহ

## তথ্যসূত্র

বিষয়শ্রেণী:ছায়াপথ স্তবক
চৌধুরী মোহন জাটুয়া

থাম্ব
**চৌধুরী মোহন জাটুয়া** হলেন দ্বিতীয় মনমোহন সিংহ মন্ত্রিসভার তথ্য ও সম্প্রচার মন্ত্রকের রাষ্ট্রমন্ত্রী। তিনি সর্বভারতীয় তৃণমূল কংগ্রেস প্রার্থী হিসেবে মথুরাপুর লোকসভা কেন্দ্র থেকে পঞ্চদশ লোকসভায় নির্বাচিত হয়েছেন।

৭১ বছর বয়সী জাটুয়া কলকাতা বিশ্ববিদ্যালয় থেকে বাণিজ্যে স্নাতকোত্তর ডিগ্রিধারী। তিনি পশ্চিমবঙ্গ পুলিশের প্রাক্তন ডেপুটি ইনস্পেক্টর জেনারেল। ২০০১ সালে তিনি তৃণমূল কংগ্রেস প্রার্থী হিসেবে মন্দিরবাজার বিধানসভা কেন্দ্র থেকে জয়লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:পঞ্চদশ লোকসভার সদস্য
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:ষোড়শ লোকসভার সদস্য
বিষয়শ্রেণী:১৯৩৮-এ জন্ম
বিষয়শ্রেণী:সপ্তদশ লোকসভার সদস্য
বিষয়শ্রেণী:রামকৃষ্ণ মিশন বিদ্যালয়ের প্রাক্তনী
সৌগত রায়

**সৌগত রায়** (জন্ম ৬ আগস্ট, ১৯৪৭) হলেন ভারতের দ্বিতীয় মনমোহন সিংহ মন্ত্রিসভার নগরোন্নয়ন রাষ্ট্রমন্ত্রী।

সৌগত রায় ছিলেন একজন জাতীয় বিজ্ঞান প্রতিভা অনুসন্ধান স্কলার। তিনি সেন্ট লরেন্স হাই স্কুল, কলকাতা, যোগেশচন্দ্র চৌধুরী ল কলেজ ও প্রেসিডেন্সি কলেজ, কলকাতা থেকে পড়াশোনা করেন ও পদার্থবিদ্যায় স্নাতকোত্তর ডিগ্রি অর্জন করেন। তিনি কলকাতা বিশ্ববিদ্যালয় থেকে একটি আইন ডিগ্রিও অর্জন করেছেন। সৌগত রায় কলকাতার আশুতোষ কলেজের অবসরপ্রাপ্ত পদার্থবিদ্যার অধ্যাপক। তিনি পশ্চিমবঙ্গ রাজ্যের একজন প্রবীণ রাজনীতিবিদ ও সর্বভারতীয় তৃণমূল কংগ্রেস দলের নেতা। তিনি পঞ্চদশ লোকসভায় দমদম লোকসভা কেন্দ্র থেকে নির্বাচিত। অতীতে ১৯৭৭ সালে তিনি ব্যারাকপুর লোকসভা কেন্দ্র থেকে নির্বাচিত হয়েছিলেন। চরণ সিংহ মন্ত্রিসভায় তিনি কেন্দ্রীয় পেট্রোলিয়াম মন্ত্রী হন। পশ্চিমবঙ্গ বিধানসভায় তিনি পাঁচ বার নির্বাচিত হন। আলিপুর বিধানসভা কেন্দ্র থেকে তিন বার এবং ঢাকুরিয়া বিধানসভা কেন্দ্র ও বনগাঁ উত্তর বিধানসভা কেন্দ্র থেকে এক বার করে নির্বাচিত হন।

১৯৬৭ থেকে ১৯৬৯ পর্যন্ত তিনি পশ্চিমবঙ্গ ছাত্র পরিষদের সাধারণ সম্পাদক এবং ১৯৭৩ থেকে ১৯৭৭ পর্যন্ত তিনি পশ্চিমবঙ্গ প্রদেশ কংগ্রেস কমিটির সাধারণ সম্পাদক ছিলেন।

## পাদটীকা

বিষয়শ্রেণী:সপ্তদশ লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি রাজনীতিবিদ
বিষয়শ্রেণী:পঞ্চদশ লোকসভার সদস্য
বিষয়শ্রেণী:১৯৪৭-এ জন্ম
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:১৯৪৬-এ জন্ম
বিষয়শ্রেণী:ষষ্ঠ লোকসভার সদস্য
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:ষোড়শ লোকসভার সদস্য
বিষয়শ্রেণী:শিলংয়ের ব্যক্তি
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:যোগেশচন্দ্র চৌধুরী আইন কলেজের প্রাক্তন শিক্ষার্থী
বিষয়শ্রেণী:ভারতীয় জাতীয় কংগ্রেস (ইউ) এর রাজনীতিবিদ
বিষয়শ্রেণী:অষ্টাদশ লোকসভার সদস্য
বিষয়শ্রেণী:ভারতীয় জাতীয় কংগ্রেস (সমাজতান্ত্রিক) এর রাজনীতিবিদ
বিষয়শ্রেণী:উত্তর ২৪ পরগনা জেলার রাজনীতিবিদ
অম্বিকা বন্দ্যোপাধ্যায়

**অম্বিকা বন্দ্যোপাধ্যায়** (২৮ আগস্ট, ১৯২৮ - ২৫ এপ্রিল, ২০১৩ ) ভারতের পঞ্চদশ লোকসভার সদস্য। তিনি তৃণমূল কংগ্রেসের প্রার্থী হিসেবে হাওড়া লোকসভা কেন্দ্র থেকে নির্বাচিত। তিনি পেশায় একজন মেকানিক্যাল ইঞ্জিনিয়ার।

২০০১, ১৯৯৬, ১৯৯১, ১৯৮৭ ও ১৯৮২ সালের বিধানসভা নির্বাচনে অম্বিকা বন্দ্যোপাধ্যায় হাওড়া মধ্য বিধানসভা কেন্দ্র থেকে জয়ী হয়েছিলেন।

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:পঞ্চদশ লোকসভার সদস্য
বিষয়শ্রেণী:হাওড়া জেলার ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:ভারতীয় প্রকৌশলী
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:পশ্চিমবঙ্গের রাজনীতিতে নারী
মেট্রিক টেন্সর (সাধারণ আপেক্ষিকতা)

**মেট্রিক টেন্সর** সাধারণ আপেক্ষিকতায় ব্যবহৃত একটি গুরুত্বপূর্ণ রাশি এবং একটি টেন্সর। নিউটনের মহাকর্ষের ধারণাকে আইনস্টাইনের আপেক্ষিকতার মাধ্যমে সাধারণীকরণ করতে যে রাশিটি ব্যবহার করা হয় তাকেই স্থূল অর্থে মেট্রিক টেন্সর বলা যায়। এই মেট্রিকের মধ্যে আইনস্টাইনীয় স্থানকালের সকল জ্যামিতিক এবং কারণিক গঠন প্রথিত থাকে। স্থানকালে দূরত্ব, আয়তন, কোণ, অতীত বা ভবিষ্যৎ ইত্যাদির সংজ্ঞা দিতে হলে এর প্রয়োজন পড়ে।

এই নিবন্ধে মেট্রিক টেন্সরের যে রীতিটি ব্যবহার করা হবে তা হল (+ - - -)। পাশাপাশি সবকিছুকে আলোর বেগের এককে প্রকাশ করা হবে। পাশাপাশি আইনস্টাইনের বহুল ব্যবহৃত সমষ্টিকরণ রীতিটিও ব্যবহার করা হবে। রীতিটি হচ্ছে, যে সকল সূচক একই সাথে কোন রাশির উপরে এবং নিচে আছে তাদের সমষ্টি নিতে হবে।

## তথ্যসূত্র

বিষয়শ্রেণী:সাধারণ আপেক্ষিকতা
খ্রিষ্টপূর্ব ২৫শ শতাব্দী

**খ্রিষ্টপূর্ব ২৫শ শতাব্দী** একটি শতাব্দী যা, ২৪০১ খ্রিষ্টপূর্বাব্দে বছর থেকে ২৫০০ খ্রিষ্টপূর্বাব্দে বছর পর্যন্ত গণনা করা হয়।

## ঘটনা
* সি. ২৯০০ খ্রিষ্টপূর্বাব্দ - ২৩৩৪ খ্রিষ্টপূর্বাব্দ: প্রাথমিক রাজবংশীয় সময়কালের মেসোপটেমিয়ার যুদ্ধ।
* সি. ২৫০০ খ্রিষ্টপূর্বাব্দ : চাল মালয়েশিয়াতে প্রথম উপস্থাপন করা হয়েছিল।
* সি. ২৫০০ খ্রিষ্টপূর্বাব্দ : সুমের জুড়ে বই বা দলিল লেখার স্কুল সমৃদ্ধিলাভ করে।
* সি. ২৫০০ খ্রিষ্টপূর্বাব্দ : সুমের থেকে সিলিন্ডার সীল এবং মুদ্রিতকরণ পদ্ধতি তৈরি করা হয়। এইটি এখন, মেট্রোপলিটান মিউজিয়াম অফ আর্ট, নিউ ইয়র্কের রয়েছে।
* সি. ২৫০০ খ্রিষ্টপূর্বাব্দ : পাওলার, মাল্টাতে একটি ভূগর্ভস্থ জটিল টেমপ্লেক্স হাইপোগিয়াম অফ হেল-সাফলিএনি এর খনন এবং উন্নতিসাধন, যা পরবর্তিতে একটি কবরস্থান হিসেবে ব্যবহার করেছিল।
thumb|right|200px|গিজার পিরামিড
* সি. ২৫০০ খ্রিষ্টপূর্বাব্দ : গিজাতে ভ্যালি টেম্পল অফ খাফরে তৈরি হয়।
* সি. ২৫০০ খ্রিষ্টপূর্বাব্দ : গিজার ভ্যালি, টেম্পল অফ খাফরে থেকে মিশরের চতুর্থ রাজবংশের ফেরাউন খাফরের তৈরি মূর্তি। ওগুস্ত মারিয়েট একে আবিষ্কার করেন। বর্তমানে এটি মিশরীয় জাদুঘর, কায়রোতে রয়েছে।
* সি. ২৫০০ খ্রিষ্টপূর্বাব্দ - ২০০০ খ্রিষ্টপূর্বাব্দ: মহেঞ্জোদাড়োর আয়তন ছিল প্রায় ৭ বর্গমাইল (১৮ বর্গকিলোমিটার) এবং এর ২০,০০০ থেকে ৫০,০০০ জনসংখ্যা ছিল।
* সি. ২৪৯৪ খ্রিষ্টপূর্বাব্দ : মিশরে চতুর্থ রাজবংশ শেষ হয় এবং পঞ্চম রাজবংশ শুরু হয়। পিরামিড তৈরি শুরু হয়।

বিষয়শ্রেণী:খ্রিষ্টপূর্ব ২৫শ শতাব্দী
বিষয়শ্রেণী:শতাব্দী
বিষয়শ্রেণী:খ্রিস্টপূর্ব ৩য় সহস্রাব্দ
মায়া ভাষাসমূহ

**মায়া ভাষা** (অন্যভাবে: মায়ান ভাষা) হল একটি ভাষা পরিবার যা, মেসোআমেরিকা এবং উত্তর মধ্য আমেরিকার কথ্য ভাষা ব্যবহার হয়ে থাকে। গুয়াতেমালা, মেক্সিকো, বেলিজ এবং হন্ডুরাসে অন্তত ৬ মিলিয়ন লোক মায়া ভাষায় কথা বলে থাকে। ১৯৯৬ সালে, নাম দ্বারা গুয়াতেমালায় আনুষ্ঠানিকভাবে ২১টি মায়া ভাষা এবং মেক্সিকোতে ৮টিরও বেশি চিহ্নিত করা হয়েছে।

মায়া ভাষার পরিবারকে আমেরিকা মহাদেশে সর্বাপেক্ষা অধ্যয়ন এবং ভাল ভাবে নথিপত্র করা হয়েছে করা হয়েছে। প্রোটো-মায়ান থেকে আধুনিক মায়ান ভাষা এসেছে, যা ধারণা করা হয়ে থেকে যে, অন্তত ৫০০০ বছর আগে এই ভাষায় কথা বলা হয়ে থাকতো। একে তুলনামূলক পদ্ধতি ব্যবহার করে আংশিকভাবে পুনর্গঠন করা হয়েছে।

মেসোআমেরিকার ইতিহাসে প্রাক-কলাম্বিয় যুগে, কিছু মায়ান ভাষা মায়া চিত্রলিপিতে লেখা হয়েছিল। এর ব্যবহার মায়া সভ্যতার (সি. ২৫০–৯০০ খ্রিস্টাব্দ) ক্লাসিক যুগে বিশেষভাবে বহুবিস্তৃত ছিল। ভবনসমুহু, স্মৃতিসৌধ, মৃতশিল্প এবং গাছের বাকলের তৈরি কাগজের সংকেতলিপিতে সময়ের সাথে বেচে থাকা ১০,০০০ পৃথক মায়া শিলাস্তম্ভ বিদ্যমান রয়েছে, যা সম্মিলিত হয়েছে লাতিন বর্ণমালাতে লিখা প্রাকউপনিবেশ কালের সাহিত্য যাতে সমৃদ্ধ রয়েছে মায়ান ভাষা।

## তথ্যসূত্র

## বহিঃসংযোগ
* The Guatemalan Academy of Mayan Languages - Spanish/Mayan site, the primary authority on Mayan Languages 
* Swadesh lists for Mayan languages (from Wiktionary's Swadesh list appendix)
* MultiTree Page for Mayan languages
* Ethnologue Mayan language family tree, with ISO codes
* Online bibliography of Mayan languages at the University of Texas
* Universidad Autonoma de Yucatan mayan-spanish dictionary 


বিষয়শ্রেণী:মেসোআমেরিকান ভাষা
বিষয়শ্রেণী:মায়া ভাষাসমূহ
বিষয়শ্রেণী:সংযোগাত্মক ভাষা
বিষয়শ্রেণী:ভাষা পরিবার
কিশোরগঞ্জ সরকারি টেকনিক্যাল স্কুল ও কলেজ

**কিশোরগঞ্জ টেকনিক্যাল স্কুল ও কলেজ** কিশোরগঞ্জ জেলার একটি অন্যতম বিদ্যাপীঠ। কিশোরগঞ্জ জেলার মধ্যে এটিই সর্বপ্রথম বাংলাদেশ কারিগরি শিক্ষাবোর্ড অনুমোদিত প্রতিষ্ঠান।

## ইতিহাস
১৯৭৩ সালে কিশোরগঞ্জ টেকনিক্যাল স্কুল ও কলেজ ভিত্তি প্রস্থ স্থাপিত হয়। ১৯৮২সালে কিশোরগঞ্জ টেকনিক্যাল স্কুল ও কলেজে “মেশিনইস্ট” বিভাগে প্রথম “যুব মাডুলার কোর্স” নামে ৬ মাস মেয়াদী একটি কোর্স চালু হয়। ১৯৮৫ সালে কিশোরগঞ্জ টেকনিক্যাল স্কুল ও কলেজের সুপারিটেন্ডেন্ট ছিলেন স্যার “আবদুল হাই ভুঁয়া”। এভাবেই কিশোরগঞ্জ টেকনিক্যাল স্কুল ও কলেজ চলতে থাকে। পরর্বতীতে ১৯৯৫ সালে কারিগরি শিক্ষাকে “এস.এস.সি (ভোকেশনাল)” কোর্সের অর্ন্তগত করা হয়।তারপর ১৯৯৭ সালে “মেশিনইস্ট” বিভাগের সাথে আরেকটি নতুন বিভাগ “এগ্রোমেশিনারী” চালু করা হয়। ১৯৯৭ সালে এগ্রোমেশিনারীতে এইচ.এস.সি চালু হয়। ২০০০ সালে মেশিনইস্ট বিভাগে এইচ.এস.সি চালু হয়। ২০০৩ সালে কিশোরগঞ্জ টেকনিক্যাল স্কুল ও কলেজে “অটোমোবাইল” ও “জেনারেল ইলেকট্রিক্যাল” নামে দুইটি বিভাগ চালু হয়।

## কলেজ ভবন সমূহ
* প্রশাসনিক ভবন
* ফার্মমেশিনারী ওয়ার্কশপ
* মেশিনইষ্ট ওয়ার্কশপ
* ইলেকট্রিক্যাল ওয়ার্কশপ
* অটোমোবাইল ওয়ার্কশপ
* একাডেমিক ভবন

## বিভাগ সমূহ
* ফার্মমেশিনারী বা এগ্রোমেশিনারী
* মেশিনইষ্ট বা মেশিন টুলস আপারেশন
* অটোমোটিভ বা আটোমোবাইল
* ইলেকট্রনিক্স
## সহপাঠ্যক্রমিক কার্যক্রম
সহপাঠ্যক্রমিক কার্যক্রম পরিচালনার উদ্দেশ্যে কিশোরগঞ্জ টেকনিক্যাল স্কুল ও কলেজে শিক্ষক রয়েছেন।
### সাহিত্য ও সংস্কৃতি
* আবৃত্তি
* বিতর্ক
* বক্তৃতা 
* সঙ্গীত 
* সাধারণ জ্ঞান
* ক্বিরাত
* নৃত্য ইত্যাদি।
### খেলাধুলা
* ভলিবল 
* ক্রিকেট 
* ব্যাডমিন্টন
* টেবিল টেনিস 
* ক্যারাম 
* দাবা ইত্যাদি।

### অন্যান্য
* বাস্তবপ্রশিক্ষন 
* ফামিং ইত্যাদি।

## তথ্যসূত্র

বিষয়শ্রেণী:কিশোরগঞ্জ জেলার বিদ্যালয়
বিষয়শ্রেণী:কিশোরগঞ্জ জেলার মহাবিদ্যালয়
বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি টেকনিক্যাল স্কুল ও কলেজ
কলুব্রিডি

**কলুব্রিডি** () বা **কলুব্রিড** (Colubrid) হচ্ছে সাপের একটি পরিবার। এটি সাপের পরিবারগুলোর মধ্যে সর্ববৃহৎ পরিবার। পৃথিবীর সাপের প্রজাতির দুই-তৃতীয়াংশ কলুব্রিডি পরিবারভুক্ত বা কলুব্রিড। অ্যান্টার্কটিকা ব্যতীত পৃথিবীর সকল মহাদেশেই কলুব্রিডি পরিবারভুক্ত সাপ দেখা যায়।

## নামকরণ
কলুব্রিডি বা কলুব্রিড শব্দটি এসেছে লাতিন শব্দ ‘কলুবার’ (*coluber*) থেকে।

## বিবরণ
বেশিরভাগ কলুব্রিড সাপ নির্বিষ বা বিষের কার্যক্ষমতা খুবই কম যা এখন পর্যন্ত মানুষের জন্য ক্ষতিকারক হিসেবে জানা যায় না। তবে কিছু সাপ যথেষ্ট বিষধর, এবং তা মানুষের জন্য ক্ষতির কারণ হয়ে দাঁড়াতে পারে। এ ধরনের গণগুলোর মধ্যে আছে *[[বোইগা]]*, এশীয় গণ *[[র্যাবডোফিস]]* ইত্যাদি। এছাড়াও বুমস্ল্যাং ও টুইগ সাপের মতো কলুব্রিডও মানুষের মৃত্যুর কারণ হতে পারে বলে জানা যায়।

কিছু কলুব্রিডকে ওফিসথোগ্লিফিউয়াস হিসেবে বিবৃত করা হয়। কারণ এদের বিষদাঁত তুলনামূলকভাবে ওপরের চোয়ালের বেশ পেছন দিকে অবস্থিত। এজন্য এ ধরনের সাপকে শিকারকে বিষপ্রয়োগের জন্য তাকে মুখে ভেতরে নিয়ে তারপর পেছনের বিষদাঁতের সাহায্যে দংশন করতে হয়। এটি ছোট শিকারের ক্ষেত্রে সহজ হলেও বড় শিকারকে দংশনের ক্ষেত্রে এটি তুলনামূলকভাবে কঠিন। ওফিসথোগ্লিফিউয়াস দন্তবিন্যাসের প্রমাণ সাপের জীবন পরিক্রমায় কমপক্ষে দুইবার পরিলক্ষিত হয়। এটি ঐসব ভাইপার ও এলাপিড থেকে ভিন্ন, কারণ সেগুলোর বিষদাঁত-ই ওপরের চোয়ালের সামনের দিকে অবস্থিত।

## তথ্যসূত্র


বিষয়শ্রেণী:ধরন অনুযায়ী সাপ
পার্থ চট্টোপাধ্যায়

**পার্থ চট্টোপাধ্যায়** পশ্চিমবঙ্গের  প্রাক্তন  শিক্ষামন্ত্রী এবং শিল্প ও বাণিজ্য, তথ্য ও প্রযুক্তি, রাষ্ট্রায়ত্ত্ব সংস্থা, শিল্প পুনর্গঠন ও পরিষদীয় বিভাগের মন্ত্রী। তিনি সর্বভারতীয় তৃণমূল কংগ্রেস দলের রাজনীতিবিদ। ২০১১ সালের ২০ মে তিনি মমতা বন্দ্যোপাধ্যায়ের নেতৃত্বাধীন পশ্চিমবঙ্গ রাজ্য মন্ত্রিসভার ক্যাবিনেট মন্ত্রী রূপে শপথ গ্রহণ করেন। এসএসসি দুর্নীতির কারণে ইডি তার বাড়িতে অভিযান করে ২০ কোটি অবৈধ টাকা উদ্ধার করে এবং ২৩ জুলাই তাকে জেরা করে গ্রেপ্তার করা হয়।

২০০৬ থেকে ২০১১ পর্যন্ত তিনি পশ্চিমবঙ্গ বিধানসভার বিরোধী দলনেতা ছিলেন। ২০১১ সালে তিনি বিধানসভার শাসক তৃণমূল কংগ্রেস পরিষদীয় দলের উপনেতা নির্বাচিত হন।
  
২০০১ সালে তিনি বেহালা পশ্চিম বিধানসভা কেন্দ্র থেকে বিধায়ক নির্বাচিত হন। ২০০৬ সালে পুনরায় ওই কেন্দ্র থেকে নির্বাচিত হন। ২০১১ সালে তিনি বেহালা পশ্চিম থেকেই ৫৯,০২১ ভোটের ব্যবধানে জয়লাভ করে একটানা তৃতীয়বারের জন্য বিধায়ক নির্বাচিত হন।

পার্থ চট্টোপাধ্যায় বিজনেস অ্যাডমিনিস্ট্রেশনে স্নাতকোত্তর ডিগ্রিধারী। তিনি অ্যান্ড্রু ইউল সংস্থার এক প্রাক্তন এইচআর প্রফেশনাল।

২০১৬ সালে পশ্চিমবঙ্গ বিধানসভা নির্বাচনে তৃণমূল কংগ্রেস জয়লাভ করে সরকার গঠন করার পর তিনি পশ্চিমবঙ্গ সরকারের উচ্চশিক্ষা ও স্কুলশিক্ষা বিভাগের মন্ত্রী হন।

## বিতর্ক
২৩ জুলাই ২০২২-এ, পার্থ চ্যাটার্জিকে তার সহকারী অভিনেত্রী অর্পিতা মুখোপাধ্যায়ের সাথে কথিত স্টেট স্কুল সার্ভিস কমিশন (এসএসসি) নিয়োগ কেলেঙ্কারির মামলায় এনফোর্সমেন্ট ডিরেক্টরেট তার বাসভবন থেকে গ্রেপ্তার করেছিল। বুকে ব্যথার অভিযোগের পর তাকে এসএসকেএম হাসপাতালে ভর্তি করা হয়। পরে, তাকে এইমস ভুবনেশ্বরে স্থানান্তরিত করা হয় যেখানে ডাক্তাররা বলেছিলেন যে তিনি দীর্ঘস্থায়ী রোগে ভুগছেন তবে অবিলম্বে হাসপাতালে ভর্তির প্রয়োজন নেই। তিনি বর্তমানে এনফোর্সমেন্ট ডিরেক্টরেটের হেফাজতে রয়েছেন। ২৮ জুলাই ২০২২ পর্যন্ত, এনফোর্সমেন্ট ডিরেক্টরেট তার এবং অর্পিতা মুখার্জির সম্পত্তি থেকে ₹৪৯৮ মিলিয়ন (US$5.96 মিলিয়ন) নগদ, ₹৭০ কোটি (US$8.3 মিলিয়ন), ₹৫. ৬ কোটি (US$670K) মূল্যের বৈদেশিক মুদ্রা এবং কোডেড ডায়েরি উদ্ধার করেছে।

২৮ জুলাই ২০২২-এ, তাকে বাণিজ্য ও শিল্প, তথ্য প্রযুক্তি এবং ইলেকট্রনিক্স এবং সংসদীয় বিষয়ক মন্ত্রী হিসেবে অপসারণ করা হয় এবং তৃণমূল কংগ্রেস থেকে বরখাস্ত করা হয়। ৫ আগস্ট ২০২২-এ, তাকে এবং তার সহযোগী অর্পিতা মুখোপাধ্যায়কে জেল হেফাজতে পাঠানো হয়েছিল। তিনি ১১ নভেম্বর, ২০২৫-এ জামিন পান।

## আরও দেখুন
* সর্বভারতীয় তৃণমূল কংগ্রেস
* মমতা বন্দ্যোপাধ্যায়
* ভারতের রাজনৈতিক দলের তালিকা

## পাদটীকা

বিষয়শ্রেণী:জীবিত ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:১৯৫৬-এ জন্ম
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:আশুতোষ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গের বিরোধী দলনেতা
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:রামকৃষ্ণ মিশন বিদ্যালয়ের প্রাক্তনী
মণীশ গুপ্ত

**মণীশ গুপ্ত** পশ্চিমবঙ্গের বর্তমান পরিকল্পনা ও উন্নয়ন মন্ত্রী। তিনি ২০১১ সালের বিধানসভা নির্বাচনে ক্ষমতাসীন মুখ্যমন্ত্রী তথা যাদবপুর বিধানসভা কেন্দ্রের ২৪ বছরের বিধায়ক বুদ্ধদেব ভট্টাচার্যকে ১৬,৬৮৪ ভোটে পরাজিত করে ওই কেন্দ্র থেকে বিধায়ক নির্বাচিত হন। মণীশ গুপ্ত একজন প্রাক্তন আইএএস আধিকারিক এবং পশ্চিমবঙ্গের প্রাক্তন মুখ্যসচিব। তিনি প্রাক্তন মুখ্যমন্ত্রী জ্যোতি বসুর আমলে পশ্চিমবঙ্গের মুখ্যসচিব ছিলেন।

## পাদটীকা

বিষয়শ্রেণী:জীবিত ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:১৯৪২-এ জন্ম
বিষয়শ্রেণী:পশ্চিমবঙ্গের রাজ্যসভা সদস্য
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
গেটওয়ে

**গেটওয়ে** হলো এমন ধরনের যন্ত্র যেগুলো ভিন্ন ভিন্ন নেটওয়ার্ককে যুক্ত করার জন্য ব্যবহার করা হয়। রাউটার, হাব, ব্রিজ, সুইচ ইত্যাদি যন্ত্র প্রটোকল ট্রান্সলেশনের সুবিধা দেয় না, কিন্তু গেটওয়ে এই সুবিধা দেয়। কোন ধরনের ট্রান্সলেশনের সুবিধা দিচ্ছে তার উপর ভিত্তি করে এটি OSI, রেফারেন্স মডেলের সকল স্তরে কাজ করতে পারে। তবে বেশিরভাগ গেটওয়ের কাজই ঘটে থাকে OSI মডেলের উপরের স্তরে অর্থাৎ এ্যাপ্লিকেশন, প্রেজেন্টেশন, সেশন ও ট্রান্সপোর্ট লেয়ারে। কোন ধরনের কাজ করছে তার উপর ভিত্তি করে গেটওয়েকে কয়েক প্রকারে ভাগ করা যায়। এর মধ্যে হলো এড্রেস, প্রটোকল ও এ্যাপ্লিকেশন গেটওয়ে ইত্যাদি। ভিন্ন নেটওয়ার্কের সাথে সংযোগ গড়ার সময় এটি প্রটোকল ট্রান্সলেশনের কাজ করে। যেমন আইবিএম মাইনফ্রেম কম্পিউটারের সাথে সংযোগ গড়ার জন্যে ব্যবহার করা যেতে পারে SNA SERVER যা Microsoft back-office server-এর একটি অংশ IBM network যেহেতু system network architecture protocol ব্যবহার করে তাই এর সাথে TCP/IP network যুক্ত হতে পারবে না। এর মাঝে SNA SERVER-কে গেটওয়ে হিসাবে রাখলে সেটি দুই নেটওয়ার্কের ডাটাকে দু'জনের কাছেই বোধগম্য করে তুলবে।

## তথ্যসূত্র

বিষয়শ্রেণী:ইন্টারনেট স্থাপত্য
বিষয়শ্রেণী:নেটওয়ার্কিং হার্ডওয়্যার
বিষয়শ্রেণী:রাউটার (কম্পিউটিং)
বিষয়শ্রেণী:ভিডিওটেলিফোনি
মধ্য আমেরিকা

থাম্ব|মধ্য আমেরিকার সাতটি দেশ এবং তাদের রাজধানী
**মধ্য আমেরিকা** ( *আমেরিকা সেন্ত্রাল* বা Centroamérica *সেন্ত্রোআমেরিকা*) উত্তর আমেরিকা মহাদেশের দক্ষিণ প্রান্তে এবং দক্ষিণ আমেরিকা মহাদেশের ঠিক উত্তরে অবস্থিত একটি ভৌগোলিক অঞ্চল। আরও সঠিকভাবে অঞ্চলটি মেক্সিকো (উত্তর আমেরিকা) এবং কলম্বিয়ার (দক্ষিণ আমেরিকা) মধ্যবর্তী স্থানে অবস্থিত। অঞ্চলটি দুই আমেরিকা মহাদেশকে যুক্ত করেছে এবং একই সাথে আটলান্টিক মহাসাগর এবং প্রশান্ত মহাসাগরকে বিচ্ছিন্ন করেছে। এই দুটি মহাসাগর মধ্য আমেরিকার উপর দিয়ে প্রবাহিত পানামা খাল দ্বারা সংযুক্ত হয়েছে।

মধ্য আমেরিকাতে ৭টি সার্বভৌম রাষ্ট্র অন্তর্ভুক্ত। এগুলি হল: 
* 
* 
* 
* 
* 
*  এবং 
* 

মধ্য আমেরিকা মেসোআমেরিকা অতিসক্রিয় জীববৈচিত্র্য অঞ্চলের একটি অংশ, যা উত্তর গুয়াতেমালার মধ্য দিয়ে মধ্য পানামা পর্যন্ত প্রসারিত হয়েছ।

## মধ্য আমেরিকার রাষ্ট্রসমূহের তথ্যসারণি

## তথ্যসূত্র

## বহিঃসংযোগ
* Central America Online Discussion Forum and Community
* Photos of Central America
* LANIC Central America country pages
রাউটিং প্রোটোকল

**রাউটিং প্রটোকল** () হল একটি প্রোটোকল যা একটি কম্পিউটার নেটওয়ার্কের যে কোন দুই নডের মধ্যকার একটি নির্বাচন করে কীভাবে রাউটার একে অপরের সাথে যোগাযোগ করে তথ্য ছড়িয়ে দেবে তা নির্দিষ্ট করে। রাউটের এই কাজটি রাউটিং অ্যালগরিদম দ্বারা সম্পূর্ণ করা হয়। একে সরাসরিভাবে নেটওয়ার্কে যুক্ত করতে প্রত্যেক রাউটারের কেবল একটি আনুমানিক জ্ঞান রয়েছে। এই প্রটোকল সমুহ রাউটার সমুহ এর মধ্যে নেটওয়ার্ক, রাউট ও মেট্রিকের তথ্যসমুহ আদান প্রদান করে যাতে প্রতিটি রাউটার সর্বত্তম পথ সম্পর্কে সিদ্ধান্ত নিতে পারে। রাউটিং প্রতোকলের সাহায্যে প্রাপ্ত এসব তথ্যের উপর ভিত্তি করে রাউটার সমুহ নিজ নিজ রাউটিং টেবিল গরে তোলে।

সবচেয়ে প্রচলিত রাউটিং প্রটোকল গুলির মধ্যে নিচের উল্ল্যেখিত তিনটি শ্রেণীর আইপি নেটওয়ার্ক সুদূরপ্রসারী:
* অভ্যন্তরীণ গেটওয়ে রাউটিং হয় লিকং-স্টেইট রাউটিং প্রোটোকলস, ওএসপিএফ এবং আইএস-আইএস এর মতো
* অভ্যন্তরীণ গেটওয়ে প্রোটোকল হয় প্যাথ ভেক্টর অথবা ডিসটেন্স ভেক্টর প্রোটোকল, আরআইপি, আইজিআরপি এবং ইআইজিআরপি এর মতো
* বহিঃস্থ গেটওয়ে রাউটিং। বিজিপি ভি৪ হল রাউটিং প্রটোকল যা পাবলিক ইন্টারনেট দ্বারা ব্যবহার করে হয়।

অনেক রাউটিং প্রোটোকল নথিপত্রে আরএফসি হিসেবে সংজ্ঞায়িত করা হয়।

## তথ্যসূত্র

## আরও পড়ুন
* Chapter "Routing Basics"  in the Cisco "Internetworking Technology Handbook"

*
বিষয়শ্রেণী:কম্পিউটার নেটওয়ার্কিং
*
গে পর্নোগ্রাফি

[thumb|350px|right|[লুকাস এন্টারটেইনমেন্ট|লুকাস এন্টারটেইনমেন্টের *[[মেন অফ ইজরায়েল]]* ছবির শ্যুটিং দৃশ্য। পরিচালক মাইকেল লুকাস কলাকুশলীদের সঙ্গে ছবির দৃশ্য আলোচনা করছেন।]]
**গে পর্নোগ্রাফি** হল দর্শকদের যৌন উত্তেজনা সৃষ্টির উদ্দেশ্যে পুরুষে পুরুষে যৌনতার পুঙ্খানুপুঙ্খ বর্ণনা। এর পাশাপাশি একটি লেসবিয়ান পর্নোগ্রাফির ধারাও বিদ্যমান।

পর্নোগ্রাফিতে সাধারণত মূলধারার সংস্কৃতির বিষমকামী যৌনপ্রবৃত্তি প্রদর্শিত হলেও, সুদূর অতীত থেকেই খোলামেলা সমকামী উপাদানের অস্তিত্ব লক্ষিত হয়। প্রাচীন গ্রিসে এই ধারার অস্তিত্ব ছিল। প্রায় প্রতিটি মাধ্যমেই পুরুষ সমকামী যৌনক্রিয়ার অবতারণা দেখা যায়। আধুনিক যুগে অবশ্য গে পর্নোগ্রাফি শিল্প হোম ভিডিও প্রস্তুতি, ডিভিডি, কেবল সম্প্রচার, উত্থানশীল ভিডিও অন ডিম্যান্ড ও ওয়্যারলেস মার্কেট এবং ইন্টারনেটে প্রদর্শনের জন্য নির্মিত ছবি ও চলচ্চিত্রের মধ্যেই সীমাবদ্ধ। পর্নোগ্রাফি শিল্পের একটি বড় অংশই হল গে পর্নোগ্রাফি।

## পাদটীকা

## তথ্যপঞ্জি
### গবেষণাধর্মী রচনা
* 
* 
* 
* 
* 
* 
*  https://web.archive.org/web/20110608041923/http://users.ipfw.edu/jehle/deisenbe/encyclopedia/pornography.pdf https://web.archive.org/web/20081011163936/http://www.williamapercy.com/wiki/images/Pornography.pdf
* 
* 
* 
* 
* 
* 
* 
* 
* 
* 
* 

### জীবনী
* 
* 
* 
* 

### তথ্যচিত্র
* Beyond Vanilla. (Claes Lilja, 2001)
* *Gay Sex in the 70s*. (Joseph F. Lovett, 2005)
* *That Man: Peter Berlin*. (Jim Tushinski, 2005)


বিষয়শ্রেণী:ধরন অনুযায়ী পর্নোগ্রাফি
বিষয়শ্রেণী:এলজিবিটি ইরোটিকা
বিষয়শ্রেণী:পুরুষ সমকামিতা
বিষয়শ্রেণী:জৈবিক লিঙ্গ
বিষয়শ্রেণী:গে পর্নোগ্রাফিক চলচ্চিত্র
বিষয়শ্রেণী:গে পুরুষ পর্নোগ্রাফি
বিষয়শ্রেণী:পর্নোগ্রাফি
নার্গিস (দ্ব্যর্থতা নিরসন)

**নার্গিস** শব্দটি দ্ব্যর্থবোধক। এই শব্দটি দ্বারা বোঝাতে পারে:
* নার্গিস দত্ত - ভারতীয় চলচ্চিত্র অভিনেত্রী।
* নার্গিস (অভিনেত্রী) - পাকিস্তানি চলচ্চিত্র ও মঞ্চ অভিনেত্রী।
* নার্গিস ফাখরি - মার্কিন বংশোদ্ভূত ভারতীয় অভিনেত্রী ও মডেল।
* ঘূর্ণিঝড় নার্গিস - উত্তর ভারত মহাসাগরে সৃষ্টি হওয়া একটি ঘূর্ণিঝড়।
মেটেঠোঁট ফুলঝুরি

**মেটেঠোঁট ফুলঝুরি** (, বৈজ্ঞানিক নাম- *Dicaeum erythrorynchos*), ফুলঝুরি প্রজাতির ছোট আকৃতির পাখিবিশেষ, যা ভারত, বাংলাদেশ ও শ্রীলংকায় দেখা যায় । বাংলাদেশের সবচেয়ে ছোট আকৃতির পাখি বলে খ্যাত। বাংলাদেশে এরা **ফুলচুষি** বা **ফুলচুষকি** নামেও পরিচিত।

## বর্ণনা
এরা দেখতে মোটামুটি সুন্দর। পিঠের রং ধূসর-জলপাই, যা মাথা ও পাখার কাছে কিছুটা গাঢ় হয়। দেহের নিচের দিকের রং হালকা জলপাই, যা গলার দিকে কিছুটা ময়লা হলদেটে। পেট ফিকে বাদামি। লেজ খাটো, ঠোঁট ছোট। ঠোঁটের রং কাঁচা মাংসের মতো। স্ত্রী-পুরুষ ফুলঝুরি দেখতে একই রকম। লম্বায় মাত্র ৮ সেন্টিমিটার এবং ওজনে ৬.৩ গ্রাম। ফুলঝুরি লম্বায় হয় ৮-১৩ সেন্টিমিটার, যেখানে প্রজাতিভেদে হামিংবার্ড ৫-২০ সেন্টিমিটার হয়ে থাকে।

## স্বভাব
এ পাখি অত্যন্ত লাজুক ও ভিতু স্বভাবের হয়ে থাকে। তবে এরা যথেষ্ট সাবধানী ও চতুরও হয়। আড়ালে আড়ালে উড়ে বেড়ায়, আড়ালে বসে গান গায়, কিন্তু জনসমক্ষে আসে না। সেজন্য এদের খুঁজে পাওয়া দুষ্কর হয়ে পড়ে। এরা অন্যান্য ছোট পাখি, যেমন: মৌটুসি, নীলটুনি বা হামিংবার্ডের মতো আকাশে স্থির থেকে উড়তে পারে না, তবে চেষ্টা করে; হামিংবার্ডের পেছন দিকে উড়তে পারে না। ছোট্ট এই পাখিগুলো চমৎকার ভঙ্গিমায় ওড়ে। বন ও বাগানের ওপর দিয়ে উড়তে পছন্দ করে। মিষ্টি স্বরে গান গায়, তবে গলার স্বর খুব জোরালো নয়।

## খাদ্যাভ্যাস
মেটেঠোঁট ফুলঝুরির প্রধান খাবার পাকা ফল। যেমন: সফেদা, আতা, কলা, পেঁপে, পেয়ারা এমনকি বেল। খায় হাভাতের মতো। ফল খেতে খেতে ফলের ভেতর ঢুকে যায়। বাইরে থেকে বোঝা যায় না যে ভেতরে বসে ফল খাচ্ছে। অথচ ফলটি নড়ছে। এদের ঠোঁটের এমন কোনো শক্তি নেই যে সামান্য আধা পাকা ফলও ছিদ্র করে। কিন্তু অন্যের ছিদ্র করা ফলে দখল নেওয়ার যোগ্যতা আছে ভালোই। ছোট ছোট ফলের ওপরে বসে বা ঝুলেও ফল খেতে দেখা যায়। খোসা ছাড়িয়ে পাকা লিচু খায় শৈল্পিক ভঙ্গিতে। এরা অনেক সময় মধুও পান করে। অন্যদিকে লালচে ফুলঝুরিগুলো ফুলের মধুই বেশি পছন্দ করে। তাছাড়া কীটপতঙ্গ, মাকড়সা, ফল ইত্যাদিও খায়।

## প্রজনন
বছরে তিনবার বাচ্চা দেয় এরা। বাসা হয় খুব ছোট। সাধারণত মাটি থেকে ৫ থেকে ১০ মিটার উঁচুতে কোনো একটি গাছের সরু ডালে খুব গোপনে বাসা বাঁধে। সাধারণত স্ত্রী পাখি ৩-৫ দিনে বাসা বানায়। বাসা দেখতে অনেকটা রাজহাঁসের ডিমের আকারের হয়। নরম তন্তু দিয়ে খুব মসৃণ করে বাসা বানায়। বাসা পরিচ্ছন্ন ও গোছানো থাকে সব সময়। ঝুলন্ত বাসা দেখতে কিছুটা মৌটুসির বাসার মতো। তবে মৌটুসির মতো এরা বাসার দরজার ওপর কোনো কার্নিশ বানায় না। এরা সাধারণত দুটো ডিম পাড়ে। ডিমের রং ঘোলাটে সাদা। ডিম থেকে বাচ্চা ফোটে ১৩-১৫ দিনে। ফোটার পর মা-বাবা উভয়েই বাচ্চাদের খাওয়ায় ও যত্ন নেয়। বাচ্চারা উড়তে শেখে ১৩-১৪ দিনে। প্রায় ২২-২৪ দিন বয়সে ছোট্ট পাখিগুলো বাবা-মায়ের কাছ থেকে বিদায় নেয়।

## বিস্তার
### বাংলাদেশ
বাংলাদেশে ফুলঝুরির ৮টি প্রজাতির মধ্যে মেটেঠোঁট ফুলঝুরি ও লালপিঠ ফুলঝুরি (Scarlet-backed Flowerpecker) প্রজাতি দুটিই বেশি চোখে পড়ে। বাকি প্রজাতি দুষ্প্রাপ্য। দুটি প্রজাতিই প্রায় সমান সংখ্যায় আছে সেদেশে। মেটেঠোঁট ফুলঝুরি গ্রাম-বন-শহর-সবখানেই দেখা যায়। ছোট ছোট ফলের বীজ খেয়ে এরা পরাগায়ণ করে গাছের বংশবিস্তারেও সাহায্য করে।

## তথ্যসূত্র

## বহিঃসংযোগ
* ইন্টারনেট পাখি সংগ্রহ 

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:ভুটানের পাখি
বিষয়শ্রেণী:নেপালের পাখি
বিষয়শ্রেণী:মিয়ানমারের পাখি
বিষয়শ্রেণী:১৭৯০-এ বর্ণিত পাখি
বিষয়শ্রেণী:শ্রীলঙ্কার পাখি
মোহাম্মদ আবদুল মুহিত

**মোহাম্মদ আবদুল মুহিত** বা সংক্ষেপে **এম এ মুহিত** (জন্ম: ৪ জানুয়ারি ১৯৭০) হলেন একজন বাংলাদেশী পর্বতারোহী, যিনি ২০১১ খ্রিষ্টাব্দের ২১ মে দ্বিতীয় বাংলাদেশী হিসেবে এভারেস্ট পর্বত জয় করেন। এর আগে ২০১০ খ্রিষ্টাব্দের ২৩ মে প্রথম বাংলাদেশী হিসেবে মুসা ইব্রাহীম এভারেস্ট জয় করার কৃতিত্ব অর্জন করেন। আবদুল মুহিত, ঐ বছরই মুসার পাশাপাশি এভারেস্ট জয়ের জন্য যান, কিন্তু বিরূপ আবহাওয়ার কারণে তিনি সেবার ব্যর্থ হন। অবশেষে বাংলা মাউন্টেনিয়ারিং এ্যান্ড ট্রেকিং ক্লাবের একজন সদস্য হিসেবে এভারেস্ট জয়ের লক্ষ্যে আবারও যাত্রা করেন ২০১১ খ্রিষ্টাব্দের মার্চ মাসের শেষ সপ্তাহে, এবং অবশেষে তিনি সফল হন। তার এই সফলতার খবর, ঢাকাস্থ নেপালের দূতাবাসের বরাত দিয়ে নিশ্চিত করে বাংলাদেশের পররাষ্ট্র মন্ত্রণালয়ের বহিঃপ্রচারণা বিভাগ। এরপর  ২০১২ সালের ১৯ মে নেপাল (দক্ষিণ মুখ) দিয়ে দ্বিতীয়বারের মত এভারেস্ট জয় করেন এম. এ. মুহিত।

## ব্যক্তিগত জীবন
ভোলার বোরহানউদ্দিন উপজেলার গঙ্গাপুরে ১৯৭০ খ্রিষ্টাব্দের ৪ জানুয়ারি জন্ম তার। বাবা মনোয়ার হোসেন মিয়া ও মা আনোয়ারা বেগম। তিনি পরিবারের বড় ছেলে। পরিবারে তারা ৪ বোন ও ৩ ভাই। বড় বোনের নাম জাকিয়া বেগম আঁখি। পুরান ঢাকার পোগোজ স্কুল থেকে এসএসসি (১৯৮৫), নটর ডেম কলেজ থেকে এইচএসসি (১৯৮৭), এবং ঢাকা সিটি কলেজ থেকে বি.কম. (১৯৮৯) পাস করেন। পেশা জীবনে তিনি ঢাকায় একটি বেসরকারি প্রতিষ্ঠানের কর্মকর্তা।

## পর্বতারোহণ
১৯৯৭ খ্রিষ্টাব্দের অক্টোবরে বন্ধুদের সাথে সীতাকুন্ডের চন্দ্রনাথ পাহাড়ে বন্ধুদের মধ্যে প্রথম ১৮০০ ফুট উচ্চতায় উঠে পর্বতারোহণ নেশায় মগ্ন হন তিনি। সেই নেশাই প্রেরণা দেয় তাকে। ২০০৪ খ্রিষ্টাব্দে এভারেস্ট বেস ক্যাম্প ও কালাপাথার ট্রেকিংয়ে অংশ নেন এবং ভারতের দার্জিলিংয়ের হিমালয়ান মাউন্টেনিয়ারিং ইনস্টিটিউট থেকে মৌলিক পর্বতারোহণ এবং একই প্রতিষ্ঠান থেকে ২০০৫ খ্রিষ্টাব্দে উচ্চতর পর্বতারোহণ প্রশিক্ষণ গ্রহণ করেন তিনি। এছাড়াও প্রস্তুতি হিসেবে বিভিন্ন সময় হিমালয়ের চুলু ওয়েস্ট (মে ২০০৭), মেরা (সেপ্টেম্বর ২০০৭), বিশ্বের অষ্টম উচ্চতম শৃঙ্গ মানাসলুর (মে ২০০৮), সিংগু, ও লবুজে শৃঙ্গে আরোহণ করেন তিনি।

## সাফল্য
এভারেস্ট জয়ের আগে আবদুল মুহিত, এভারেস্ট থেকে ২০ কিলোমিটার দূরে বিশ্বের ষষ্ঠ সর্বোচ্চ শৃঙ্গ চো ওয়ো (৮,২০১ মিটার) জয় করেন (২০০৯)। বাংলাদেশী পর্বতারোহীদের মধ্যে তিনিই প্রথম এই সাফল্য অর্জন করেন বলে জানা যায়। এছাড়াও তিনি দুবার বাংলাদেশের সর্বোচ্চ শৃঙ্গ তাজিনডং-এ আরোহণ করেন।

## আরও দেখুন
* মুসা ইব্রাহীম
* নিশাত মজুমদার
* ওয়াসফিয়া নাজরীন
* মোহাম্মদ খালেদ হোসেন
* বাবর আলী

## তথ্যসূত্র

## বহিঃসংযোগ
* 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী পর্বতারোহী
বিষয়শ্রেণী:বাংলাদেশী অভিযাত্রী
বিষয়শ্রেণী:এভারেস্ট জয়ী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:বোরহানউদ্দিন উপজেলার ব্যক্তি
কালিকা পুরাণ

***কালিকা পুরাণ*** () (খ্রিস্টীয় দশম শতাব্দী) একটি হিন্দু ধর্মগ্রন্থ। অষ্টাদশ উপপুরাণের অন্যতম। প্রাপ্ত পাঠটিতে ৯৮টি অধ্যায় ও ৯০০০ শ্লোক রয়েছে। এটি কালী ও তাঁর কয়েকটি বিশেষ রূপের (যথা, গিরিজা, ভদ্রকালী ও মহামায়া) উদ্দেশ্যে রচিত একমাত্র গ্রন্থ। এই পুরাণে কামরূপ তীর্থের পর্বত ও নদনদী এবং কামাখ্যা মন্দিরের বিস্তারিত বর্ণনা পাওয়া যায়। কালী, কামাখ্যা ও দুর্গা সহ বিভিন্ন দেবীর পূজাপদ্ধতি এই পুরাণে লিপিবদ্ধ আছে। সেই কারণে এটি হিন্দুধর্মের শাক্ত শাখার ধর্মগ্রন্থ। সম্ভবত এই গ্রন্থ কামরূপ (বর্তমান অসম) বা বঙ্গদেশে লিখিত হয়েছিল। এই পুরাণ একটি গুরুত্বপূর্ণ শাস্ত্রগ্রন্থ। কারণ, অপেক্ষাকৃত আধুনিক কালের "নিবন্ধ" (স্মার্ত) লেখকগোষ্ঠী এটিকে শাক্তধর্মের একটি প্রধান ধর্মগ্রন্থ বলে উল্লেখ করেছেন। এই পুরাণে বেশ কিছু পূর্বপ্রচলিত পৌরাণিক উপাখ্যানেরও উল্লেখ রয়েছে। 

কালিকা পুরাণের সবচেয়ে পুরনো মুদ্রিত সংস্করণটি হল ১৯০৭ সালে প্রাকশিত বোম্বাই ভেঙ্কটেশ্বর প্রেস সংস্করণটি। এরপর ১৯০৯ সালে কলকাতার বঙ্গবাসী প্রেস থেকে এর প্রথম মুদ্রিত বাংলা সংস্করণ প্রকাশিত হয়।

## পাদটীকা

## বহিঃসংযোগ
* Contents of 18 Puranas and a list of Upapuranas (lesser Puranas) 

বিষয়শ্রেণী:হিন্দু ধর্মগ্রন্থ
বিষয়শ্রেণী:পুরাণ
বিষয়শ্রেণী:শাক্তধর্ম
বিষয়শ্রেণী:পশুবলি
মীন (দ্ব্যর্থতা নিরসন)

**মীন** (ইংরেজি: Pisces), যার অর্থ মাছ। এটি হতে পারে:

* মীন (তারকামণ্ডল), জ্যোতিষ শাস্ত্রীয় তারকামণ্ডলের একটি তারকা।
* মীন (জ্যোতিষ শাস্ত্র), একটি জ্যোতিষ শাস্ত্রীয় প্রতীক।
খনি প্রকৌশল

[thumb|250px|right|[উন্মুক্ত পদ্ধতির খনন|উন্মুক্ত পদ্ধতির একটি কয়লা খনি]]

**খনি প্রকৌশল** বা **মাইনিং ইঞ্জিনিয়ারিং** প্রকৌশল পেশার একটি শাখা যা মূলত প্রকৃতি থেকে খনিজ পদার্থের উত্তোলন ও প্রক্রিয়াজাতকরণ সম্পর্কিত তত্ত্ব, বিজ্ঞান, প্রযুক্তি এবং এর প্রয়োগ নিয়ে কাজ করে থাকে।

আধুনিক সমাজের জন্য খনিজ পদার্থের উত্তোলন এবং এর প্রক্রিয়াকরণ হল অত্যন্ত আবশ্যিক একটি বিষয়। খনিজ পদার্থের উত্তোলন প্রক্রিয়ার প্রকৃতিজনিত কারণেই খনি এলাকার স্বাভাবিক প্রাকৃতিক পরিবেশের ব্যাঘাত ঘটে থাকে। তাই খনি প্রকৌশলীদের শুধুমাত্র খনিজ পদার্থের উত্তোলন নয় বরং এর ফলে পরিবেশের ক্ষতি যেন যতটা সম্ভব কম হয় সেদিকেও খেয়াল রাখতে হয়।

## খনি প্রকৌশলের ইতিহাস
সভ্যতার শুরু থেকেই মানুষ পাথর এবং সিরামিক এবং পরবর্তীতে ভূপৃষ্ঠে প্রাপ্ত ধাতু ব্যবহার করে আসছে। আদিমকালে এসকল পদার্থ সাধারণত বিভিন্ন অস্ত্র এবং আনুষঙ্গিক সরঞ্জাম তৈরিতে ব্যবহৃত হত। উদাহরণস্বরুপ, উত্তর ফ্রান্স এবং দক্ষিণ ইংল্যান্ড এ প্রাপ্ত উচ্চমানের ফ্লিন্ট সাধারণত পাথর ভাংতে এবং আগুন ধরাতে ব্যবহৃত হত। সোয়াজিল্যান্ডের "লায়ন কেভ" (Lion Cave) হল প্রত্নতত্ত্ববিদদের খুঁজে পাওয়া সবচেয়ে পুরোন খনি। এখানে করা রেডিওকার্বন ডেটিং অনুসারে এই খনিটি প্রায় ৪৩,০০০ বছর পুরোন। প্রাচীন প্যালিওলেথিক মানুষেরা এই খনি হতে লৌহ সমৃদ্ধ হেমাটাইট উত্তোলন করত।

প্রাচীন রোমানরা খনি প্রকৌশলে নতুন যুগের সূচনা করে। তারা বৃহৎ পরিসরে খনিজ পদার্থ উত্তোলনের পন্থা আবিষ্কার করে, যার মধ্যে হাইড্রোলিক মাইনিং এর জন্য অসংখ্য নালার মাধ্যমে বিপুল পরিমাণ পানি আনার পদ্ধতি বিশেষভাবে উল্লেখযোগ্য। কিছু খনিতে আবার রোমানরা পানি চালিত ঘূর্ণায়মান চাকার মত কিছু যন্ত্রের প্রচলন করে যা স্পেনের রিও টিন্টোর তামার খনিতে ব্যাপক ভাবে ব্যবহৃত হত।

১৬২৭ সালে হাঙ্গেরী রাজ্যের (বর্তমান স্লোভাকিয়া) এক খনিতে প্রথমবারের মত বারুদ ব্যবহৃত হয়। বারুদের ব্যবহার ভারী পাথর ভাঙ্গা এবং মাটি নরম করার প্রক্রিয়াকে সহজ করে দেয়। শিল্প বিপ্লব খনি প্রকৌশলকে আরো সামনে এগিয়ে নিয়ে যায়। উন্নত বিস্ফোরক, বাষ্পচালিত পাম্প, ড্রিল প্রভৃতি সরঞ্জাম খনি প্রযুক্তিকে করে তোলে আরো আধুনিক।

## পারিতোষিক এবং পরিসংখ্যান
খনি প্রকৌশলীরা পৃথিবীর অন্যতম উচ্চ বেতনপ্রাপ্ত প্রকৌশলী। অনুমান করা হয় যে এই পেশাটি স্বাভাবিকের চেয়ে বেশি পরিমাণে বিস্ত‌ৃতি লাভ করবে। সিনিয়র খনি প্রকৌশলীদের অবসরগ্রহণ, পৃথিবী জুড়ে খনিজ সম্পদের উত্তরোত্তর চাহিদা বৃদ্ধি এবং এই বিষয়ে পাঠদানকারী শিক্ষাপ্রতিষ্ঠানের স্বল্পতাই এর মূল কারণ। মার্কিন যুক্তরাষ্ট্রে প্রায় ৬,৯০০ খনি প্রকৌশলী কর্মরত আছেন যাদের গড় বেতন $৭৫,৯৬০। অস্ট্রেলিয়ায় একজন খনি প্রকৌশলীর গড় বেতন বছরে $১,৬০,০০০ । খনি প্রকৌশলীরা সাধারণত তেল ও গ্যাস উত্তোলন, বিভিন্ন প্রকার খনিজ উত্তোলন এবং কয়লা উত্তোলন খনিতে প্রকৌশলী হিসেবে নিয়োজিত থাকেন।

## তথ্যসূত্র

## বহিঃসংযোগ
* SME (Society for Mining Metallurgy and Exploration), publishes the monthly magazine ''Mining Engineering''
* U.S. Department of Labor: ''Mining and geological engineers''
* Mining-Technology.Com
* British Geological Survey Mineral Processing 
* Turkısh Mining Engineers
* Mineral Exploration Properties of Turkey
* Mining Science and Technologies in Russia

বিষয়শ্রেণী:প্রকৌশল
বিষয়শ্রেণী:প্রযুক্তি
বিষয়শ্রেণী:খনি প্রকৌশল
বিষয়শ্রেণী:প্রকৌশলের শাখা